ahmedabad coronavirus remdesivir injection Black market Illegal sale ahmedabad police– News18 Gujarati\nઅમદાવાદ : રેમડેસીવીરના કાળા બજારનો પર્દાફાશ, રૂ. 8500માં ઈન્જેક્શન વેચનારને છટકું ગોઠવી ઝડપ્યો\nમહામારીમાં કોરોના સંક્રમિત ગંભીર દર્દીઓને સારવાર માટે આપવામાં આવતા રેમડેસીવીર ઇન્જેક્શનની અછત વચ્ચે કાળાબજાર થઈ રહી.\nLast Updated:April 14, 2021, 00:33 am\nઅમદાવાદ: હાલ કોરોના મહામારીમા છેલ્લા ઘણા સમયથી રેમડેસીવીર ઇન્જેક્શનની માંગ વધી છે. ત્યારે બજારમાં કાળા બજાર ન થાય તેનું પણ પોલીસ અને જે તે વિભાગ ધ્યાન રાખી રહ્યું છે. ત્યારે એક વ્યક્તિ દિલ્હીથી ઇન્જેક્શન લાવી ગ્રાહકો પાસે 5400ના 8500 વસૂલી કાળા બજાર કરતો હોવાનું સામે આવતા ક્રાઇમબ્રાન્ચે આ શખસ સાથે છટકું ગોઠવી તેની ધરપકડ કરી છે. તેની તપાસમાં તેના સાથી મિત્રની પણ સંડોવણી સામે આવતા પોલીસે તપાસ શરૂ કરી છે.\nહાલમાં ચાલતી કોરોના વાયરસની મહામારીમાં કોરોના સંક્રમિત ગંભીર દર્દીઓને સારવાર માટે આપવામાં આવતા રેમડેસીવીર ઇન્જેક્શનની અછત વચ્ચે કાળાબજાર થઈ રહેલા હોવાના સમાચાર સોશિયલ મીડિયામાં સામે આવતા આ બાબતને લઈને અમદાવાદ ક્રાઈમ બ્રાન્ચે તપાસ શરૂ કરી હતી. ત્યારે પોલીસને બાતમી મળી હતી કે, જસ્ટિન પરેરા નામનો વ્યક્તિ ઇન્જેક્શનનો જથ્થો અન્ય જગ્યાએથી વગર પરવાને લાવી બજાર કિંમત કરતા ઊંચા ભાવે ગેરકાયદેસર વેચાણ કરે છે. જે આધારે ક્રાઈમ બ્રાન્ચે ટ્રેપ ગોઠવી હતી અને એક બોગસ ગ્રાહક તૈયાર કર્યો હતો.\nઆ બોગસ ગ્રાહક પાસે તેના મોટા ભાઈને કોરોના સંક્રમણ થયું છે અને તેમને હોસ્પિટલમાં દાખલ કર્યા છે અને સારવાર માટે ત્રણ ઇન્જેકશનની જરૂરિયાત છે તેવો મેસેજ આ જસ્ટિને કરાવ્યો હતો. જેથી જસ્ટિન નામના વ્યક્તિએ એક ઈન્જેક્શનના 8500 રૂપિયા થશે, તેમ કહી ઇન્જેક્શનના 25,500 એડવાન્સ માંગ્યા હતા અને ઇન્જેક્શનની ડિલિવરી અમદાવાદ એરપોર્ટ ખાતેથી મળી જશે તેવું આ બોગસ ગ્રાહકને જણાવ્યું હતું.\nબાદમાં જસ્ટિન નામના વ્યક્તિએ ઇન્દ્રપ્રસ્થ ટાવર ખાતે આવી પૈસાની લેવડ-દેવડ કરવા આ બોગસ ગ્રાહકને જણાવ્યું હતું. બાદમાં મોડી રાત્રે ઇંજેક્શનની ડિલિવરી માટે મેસેજ કરશે તેમ જણાવ્યું હતું. બોગસ ગ્રાહક પૈસા આપવા ગયો હતો ત્યારે એક મહિલાએ તેની પાસેથી પૈસા લીધા હતા અને જસ્ટિન બાબતે પૂછતાં તે બહાર ગયો હોવાનું મહિલાએ જણાવ્યું હતું. બાદમાં જસ્ટિનનો ડિલિવરી માટે કોઈ મેસેજ ન આવતા બોગસ ગ્રાહક પાસે ક્રાઈમ બ્રાન્ચે મેસેજ કરાવ્યો હતો અને બાદમાં બીજે દિવસે સવારે 10 વાગ્યે ડિલીવરી લેવા માટે આવવા જણાવ્યું હતું. એરપોર્ટ ખાતે આ ડિલિવરી મળશે તેવું જણાવતાં બોગસ ગ્રાહક ત્યાં પહોંચ્યો હતો. જ્યારે જસ્ટિનને ફોન કર્યો ત્યારે તે દિલ્હી હોવાનું તેણે જણાવ્યું હતું અને બાદમાં જ્યારે જસ્ટિન આવ્યો ત્યારે બોગસ ગ્રાહકની સાથે ક્રાઇમ બ્રાન્ચે છટકું ગોઠવી જસ્ટિન નામનો આ શખ્સ મળી આવતા ક્રાઈમ બ્રાન્ચે જસ્ટિન પરેરા (રહે, ઈન્દ્રપ્રસ્થ ટાવર, વસ્ત્રાપુર)ની અટકાયત કરી તેને ક્રાઈમ બ્રાન્ચ લઈ જવામાં આવ્યો હતો.\nજ્યારે ક્રાઈમ બ્રાન્ચે આરોપીની જડતી કરી ત્યારે તેની પાસેથી મોબાઈલ ફોન, લેપટોપ અને ૩૫ જેટલા રેમડેસીવીર ઇન્જેક્શન નો જથ્થો મળી આવ્યો હતો. આરોપી પોતે માસ્ક સેનીટાઇઝર નો ધંધો કરે છે અને તે અનુસંધાને છેલ્લા એક વર્ષથી રીજન્ટ હેલ્થ કેર મેમનગર ના ડાયરેક્ટર વિવેક હુંડલાણી ના સંપર્કમાં આવ્યો હતો અને તેની સાથે ઓળખાણ થઈ હતી. કોરોનાની મહામારી માં ઇન્જેક્શન ની માંગ વધતા આ વિવેક પોતાની કંપનીના નામે બિલથી ઇન્જેક્શન ખરીદી કરી ઊંચા ભાવે વેચાણ કરશે અને તેમાં તે નફામાં ભાગ આપશે તેવી વાત કરી હતી. વિવેક નામના વ્યક્તિએ સંમતિ આપતાં દસેક દિવસથી આરોપી દિલ્હીથી આ ઇંજેક્શન ખરીદી લાવતો હતો અને તેનું પેમેન્ટ પણ વિવેકની કંપનીના એકાઉન્ટમાંથી થતું હતું. આરોપી 5400 રૂપિયા ના ઇન્જેક્શન ના 8,500 રૂપિયા લઇ કાળા બજાર કરતો હોવાનું સામે આવતા પોલીસે તેની સામે ગુનો નોંધી તેની ધરપકડ કરી વધુ તપાસ શરૂ કરી છે.\nFirst published:April 14, 2021, 00:33 am\nAhmedabad coronavirusremdesivir injection


કોરોનાની લડાઈમાં ભારત વધ્યું જીત તરફ ! દિવસે દિવસે થઈ રહ્યા છે આ બદલાવ. - Gujaratidayro\nમિત્રો આપણે જોઈએ છીએ કે માર્ચ મહિનાથી કોરોના વાયરસે દરેક લોકોના જીવન પર મુશ્કેલીના પહાડ મૂકી દીધા છે. કેમ કે માર્ચ મહિનાથી લગભગ રોજ કોરોના કેસોની સંખ્યામાં વધારો જ જોવા મળી રહ્યો છે. પરંતુ હવે જે સમાચાર આવ્યા છે એ સાંભળીને કોઈ પણ વ્યક્તિ રાહતનો શ્વાસ લેશે. કેમ કે કોરોનાના હરાવવામાં આપણો દેશ ધીમે ધીમે સફળ થતો જાય છે. તો આજે અમે તમને તેના વિશે વિસ્તારથી જણાવશું. માટે આ લેખ અંત સુધી વાંચો.\nભારતમાં એક દિવસમાં કોવિડ-19 ના 70,496 નવા કેસ સામે આવ્યા બાદ દેશમાં કોરોના સંક્રમિતોની સંખ્યા વધીને 69 લાખ કરતા વધુ થઈ છે. તેમજ દેશમાં લગભગ એક મહિના બાદ સારવાર હેઠળ દર્દીઓની સંખ્યા9લાખ કરતા ઓછી થઈ ગઈ છે, જે કુલ કેસોમાંથી 12.94% જેટલી છે. કેન્દ્રીય સ્વાસ્થ્ય મંત્રાલય તરફથી જારી કરવામાં આવેલ આંકડા અનુસાર દેશમાં કોરોનાના કુલ કેસોની સંખ્યા 69,06,151 થઈ ગઈ છે. તો છેલ્લા 24 કલકમાં 964 અને લોકોના મૃત્યુ બાદ મૃતકોની સંખ્યા વધીને 1,06,490 થઈ ગઈ છે.\nઆંકડા અનુસાર દેશમાં સંક્રમણથી સ્વસ્થ થનાર લોકોની સંખ્યા વધીને 59,06,069 થઈ ગઈ છે. તેનાથી સંક્રમણ મુક્ત થવા વાળા લોકોનો દર વધીને 85.52% પર પહોંચી ગયો છે. હાલ આપણા દેશમાં 8,93,592 લોકો કોરોના વાયરસની સારવાર લઈ રહ્યા છે. કોવિડ-19 થી મૃત્યુ દર 1.54% રહેશે.\nભારતમાં કોવિડ-19 ના કેસો સાત ઓગસ્ટના રોજ 20 લાખ, 23 ઓગસ્ટના રોજ 30 લાખ,5સપ્ટેમ્બરના રોજ 40 લાખ, 16 સપ્ટેમ્બરના રોજ 50 લાખ અને 28 સપ્ટેમ્બરના રોજ 60 લાખ પાર થઈ ગયા હતા. ભારતીય આયુર્વિજ્ઞાન અનુસંધાન પરિષદ અનુસાર દેશમાં 8 ઓક્ટોબર સુધી કોવિડ-19 ના 8,46,34,680 નમુનાની તપાસ કરવામાં આવી હતી. જેમાંથી 11,68,705 નમુનાની તપાસ ગુરુવારના રોજ કરી હતી.\nકોરોનાની સૌથી વધુ અસર મહારાષ્ટ્રમાં જોવા મળી રહી છે. મહારાષ્ટ્રમાં ગુરુવારના રોજ 13 હજાર 397 કેસો સામે આવ્યા હતા. 15 હજાર 575 દર્દી સ્વસ્થ થયા અને 358 ના મૃત્યુ થયા. મહારાષ્ટ્રમાં અત્યાર સુધીમાં 14 લાખ 93 હજાર 884 કેસ આવી ચુક્યા છે. તેમાંથી 12 લાખ 12 હજાર 16 દર્દી સ્વસ્થ થઈ ગયા છે.2લાખ 41 હજાર 986 દર્દીઓનો ઈલાજ હજુ ચાલી રહ્યો છે. જો કે 39 હજાર 430 દર્દીના મૃત્યુ થઈ ચુક્યા છે.\nCategories News Tags Corona News, Covid-19, Decrease in number, Indian Medical Research Council, Less than9lakh, Maharashtra, Succeeded, Union Ministry of Health Post navigation


ગુજરાત કેડરના નિવૃત IAS અધિકારી મહેન્દ્ર પટેલ પ્રદેશ ભાજપના ઉપપ્રમુખપદે\nસોશિયલ મીડીયા અને આઇ.ટી. સેલને જુદો કરાયો :બંને સેલમાં નવા જ ચહેરાઓને તક : મીડિયા સેલમાં સહ પ્રભારીની જગ્યા ઊભી કરાઇ\nઅમદાવાદ : ભાજપ પ્રદેશ અધ્યક્ષ સી.આર. પાટીલ દ્વારા સંગઠનના પ્રદેશ હોદ્દેદારો તથા પ્રદેશ પ્રવકતા અને મીડીયા તેમજ સોશિયલ મીડીયા અને આઇ.ટી. સેલના કન્વીનરોના નામો જાહેર કરવામાં આવ્યા છે. આ નવી ટીમમાં તમામ ચહેરાઓ નવા જ લેવામાં આવ્યાં છે. તેમાંય મહેન્દ્ર પટેલ તો ગુજરાત કેડરના નિવૃત આઇએએસ અધિકારી અને સુરતના પૂર્વ કલેકટર હતા. તેમને પ્રદેશ ઉપપ્રમુખ બનાવીને તેમનો ભાજપમાં પ્રવેશ થયો છે. તેઓ દેશના વડાપ્રધાન મોદીના ગુડબુકમાં હોવાનું ચર્ચાય છે. બ્રહ્મસમાજના મહામંત્રી યજ્ઞેશ દવેને પ્રદેશ મીડીયાના પ્રભારી તરીકે મૂકયાં છે. તેઓ ભાજપની વિચારધારાને વરેલાં જ હતા. પરંતુ બે વર્ષ પહેલાં વિધિવત રીતે ભાજપમાં જોડાઇને પક્ષની કામગીરીમાં લાગી ગયા હતા.\nભાજપના અધ્યક્ષ સી.આર. પાટીલ દ્વારા તાજેતરમાં જ પ્રદેશનું માળખું જાહેર કર્યું હતું. તેમાં ઉપપ્રમુખ તરીકે ગોરધન ઝડફીયાને જ યથાવત રાખ્યા હતા. ખાલી રહેલી ઉપપ્રમુખોની બે જગ્યા પરના નામો આજે જાહેર કરવામાં આવ્યા છે. તેમાં ડો. ભરતભાઇ બોઘરા તથા મહેન્દ્રભાઇ એસ. પટેલના નામો જાહેર કરાયા છે.પ્રદેશમંત્રી તરીકે કુ. જયશ્રીબેન લીલાધરભાઇ દેસાઇનું નામ જાહેર કર્યું છે. તે જ રીતે મુખ્ય પ્રવકતા તરીકે ભરત પંડયાના સ્થાને યમલ વ્યાસની નિમણૂંક કરાઇ છે. તેઓ સી.એ. સેલના પ્રમુખ હતા. તેઓ ભાજપ સાથે વર્ષોથી જોડાયેલા છે. અગાઉ પણ તેઓ મીડીયા સેલ સાથે સંકળાયેલા હતા.\nપહેલાં મીડીયામાં કન્વીનરની એક જ જગ્યા હતી. આ હોદ્દાની જવાબદારી પ્રશાંત વાળા સંભાળતા હતા. આ મીડીયા સેલમાં એક પોસ્ટ વધારીને બે કરી દેવાઇ છે. જેમાં પ્રદેશ પ્રભારી ઉપરાંત સહ પ્રભારીની જગ્યા ઊભી કરાઇ છે. પ્રભારી તરીકે યજ્ઞેશ દવે અને સહ પ્રભારી તરીકે કિશોર ચૌહાણની નિમણૂંક કરવામાં આવી છે. જયારે સોશિયલ મીડીયા અને આઇ.ટી. સેલને જુદો પાડવામાં આવ્યો છે. આ બંને સેલમાં નવા જ ચહેરાઓને તક આપવામાં આવી છે.\nપ્રદેશ ભાજપમાં આઇ.ટી. સેલ તથા સોશિયલ મીડીયા એક જ હતો. તેના કન્વીનર તરીકે પંકજ શુકલ હતા. પરંતુ આજે બંને સેલ છુટા પાડી દઇને નવા ચહેરાઓને જ તક આપવામાં આવી છે. જેમાં આઇ.ટી. સેલના પ્રદેશ કન્વીનર તરીકે નિખીલ પટેલ તથા સોશિયલ મીડીયાના પ્રદેશ કન્વીનર તરીકે સિધ્ધાર્થ પટેલ તથા સહ કન્વીનર તરીકે મનન દાણીના નામો જાહેર કરાયા છે


If India Did't Lockdown Than There Will Be 29 Lakh Cases In The Country\nકોરોનાની લડાઈમાં ભારત માટે હુકમનો એક્કો સાબિત થયું આ હથિયાર, નહીં તો હોત 29 લાખ કેસ\nMay 22, 2020 | 7:11 pm IST\nભારતમાં કોરોના વાયરસનું સંક્રમણ ઝડપથી વધી રહ્યું છે. સ્વાસ્થ્ય મંત્રાલયે પ્રેસ કૉન્ફરન્સ કરીને જણાવ્યું કે છેલ્લા4દિવસથી કોવિડ-19નાં 1 લાખથી વધારે ટેસ્ટિંગ કરવામાં આવી રહ્યા છે. સરકારે કહ્યું છે કે, લગભગ 80 ટકા કેસ5રાજ્ય – મહારાષ્ટ્ર, ગુજરાત, મધ્ય પ્રદેશ, પશ્ચિમ બંગાળ અને દિલ્હીથી છે. આવામાં કહી શકાય છે કે ભારતમાં કોરોનાનો પ્રકોપ સીમિત ક્ષેત્ર સુધી જ છે.\nછેલ્લા4દિવસથી રોજ 1 લાખથી વધારે ટેસ્ટિંગ\nસ્વાસથ્ય મંત્રાલયે જણાવ્યું કે, કોરોના વાયરસનાં કારણે 37,000-78,000 મોતો થઈ શકતા હતા. 14-29 લાખ કેસ થઈ શકતા હતા, લાખો કેસ નથી ફેલાયા કેમકે આપણે નિર્ણય કર્યો કે આપણે ઘરની લક્ષ્મણ રેખાને પાર નહીં કરીએ. તેમણે જણાવ્યું કે છેલ્લા4દિવસથી કોવિડ-19 માટે રોજનાં એક લાખથી વધારે તપાસ કરવામાં આવી રહી છે. સ્વાસ્થ્ય મંત્રાલયે જણાવ્યું કે, શુક્રવાર બપોર એક વાગ્યા સુધી કોવિડ-19નાં 27,55,714 ટેસ્ટ કરવામાં આવ્યા છે. એક દિવસમાં 103829 નમૂનાઓનાં ટેસ્ટ કરવામાં આવ્યા છે.\n5 રાજ્યોમાં કોરોનાનાં 80 ટકા કેસ\nમંત્રાલય પ્રમાણે છેલ્લા 24 કલાકમાં કોવિડ-19નાં 3,234 દર્દીઓ ઠીક થયા છે અને અત્યાર સુધી 48,534 દર્દીઓ ઠીક થઈ ગયા છે. સ્વાસ્થ્ય મંત્રાલયે જણાવ્યું કે, 21 મે સુધી કોરોના વાયરસનું સંક્રમણ કેટલાક રાજ્યો અને શહેરોમાં/જિલ્લામાં કેન્દ્રિત થઈ ગયું છે. ડૉ. વીકે પૉલે જણાવ્યું કે,5રાજ્યોમાં લગભગ 80 ટકા કેસ અને5શહેરોમાં 60 ટકાથી વએધારે, 10 રાજ્યોમાં 90 ટકાથી વધારે અને 10 શહેરોમાં 70 ટકાથી વધારે કેસ કોવિડ-19નાં આવી રહ્યા છે.\nકોરોનાનાં કેસોનાં વૃદ્ધિ દરમાં ઘટાડો\nતેમણે જણાવ્યું કે, લોકડાઉનનાં કારણે કોવિડ-19થી થતા મોતોનાં વૃદ્ધિ દરમાં ઘણો ઘટાડો આવ્યો છે. કેટલાક આંકડાઓનો ઉલ્લેખ કરતા જણાવ્યું કે કોવિડ-19નાં કેસોનાં વૃદ્ધિ દરમાં3એપ્રિલ, 2020થી સતત ઘટાડો આવી રહ્યો છે. જો સમય રહેતા લૉકડાઉન ના લગાવવામાં આવ્યું હોત તો આજે 14થી 29 લાખની વચ્ચે કોરોનાનાં દર્દીઓ હોત. પૉલનાં જણાવ્યા પ્રમાણે લૉકડાઉનનાં કારણે હજારો લોકોની જિંદગી બચી છે. તેમણે કહ્યું કે ભારત સરકારની યોજના આયુષ્યમાન ભારત અને પ્રધાનમંત્રી જન આરોગ્ય યોજના અંતર્ગત અત્યાર સુધી 1 કરોડ લોકો સારવારકરાવી ચુક્યા છે. આ મોટી ઉપલબ્ધિ છે.\nઆ વિડીયો પણ જુઓ: દમણ- વતન જવાની માગ સાથે હોબાળો


Gujarati News » Politics » Rahul gandhi again targets pm modi said skill development scheme isacheating in the name of development\nપેટ્રોલ, ડીઝલ, રાંધણ ગેસ અને ખાદ્ય ચીજવસ્તુઓના ભાવમાં થયેલા વધારાના વિરોધમાં કોંગ્રેસના નેતા રાહુલ ગાંધી અને અન્ય કેટલાક વિપક્ષી નેતાઓ મંગળવારે સાયકલ પર સંસદ પહોંચ્યા હતા.\nPublish Date - 1:43 pm, Wed,4August 21 Edited By: Rahul Vegda Follow us -\nRahul Gandhi: કોંગ્રેસના નેતા રાહુલ ગાંધીએ ફરી એક વખત વડાપ્રધાન નરેન્દ્ર મોદી (PM Narendra Modi) પર નિશાન સાધ્યું છે. આ સમયે તેમણે પ્રધાનમંત્રી કૌશલ્ય વિકાસ યોજના (Pradhan Mantri Kaushal Vikas Yojna) પર પ્રહાર કર્યો છે. તેમણે આરોપ લગાવ્યો છે કે પી.એમ. મોદીએ વિકાસના નામે છેતરપિંડી કરી છે.\nતેમણે ટ્વિટ કર્યું, “પ્રધાનમંત્રી કૌશલ વિકાસ યોજના એટલે કે જુમલા દેવામાં PM ના કૌશલ, વિકાસના નામે છેતરપિંડી. સરકારની રોજગાર મિટાઓ પરિયોજના.”\nઆ પહેલા મંગળવારે વિપક્ષી પાર્ટીઓએ કેન્દ્ર સરકાર સામે કોંગ્રેસ સાથે એકતા દર્શાવી હતી. 2024 ની લોકસભાની ચૂંટણી પહેલા કોંગ્રેસે તેને ‘ટ્રેલર’ ગણાવ્યું હતું. પૂર્વ કોંગ્રેસ અધ્યક્ષ રાહુલ ગાંધીના આમંત્રણ પર પાર્ટીના 100 સાંસદો અને 15 વિપક્ષી દળોના નેતાઓ દિલ્હીના કોન્સ્ટિટ્યુશન ક્લબમાં નાસ્તા માટે મળ્યા હતા. વિપક્ષી નેતાઓએ પેગાસસ જાસૂસી કેસ પર સરકારને કોર્નર અને દબાણ કરવા માટે એક સામાન્ય વ્યૂહરચના પર ચર્ચા કરી.\nપેટ્રોલ, ડીઝલ, રાંધણ ગેસ અને ખાદ્ય ચીજવસ્તુઓના ભાવમાં થયેલા વધારાના વિરોધમાં કોંગ્રેસના નેતા રાહુલ ગાંધી અને અન્ય કેટલાક વિપક્ષી નેતાઓ મંગળવારે સાયકલ પર સંસદ પહોંચ્યા હતા. આ સિવાય ઘણા વધુ નેતાઓ કોન્સ્ટિટ્યુશન ક્લબમાંથી પગપાળા સંસદ પહોંચ્યા.\nબેઠકમાં રાહુલ ગાંધી ઉપરાંત રાજ્યસભામાં વિપક્ષના નેતા મલ્લિકાર્જુન ખડગે, લોકસભામાં કોંગ્રેસના નેતા અધીર રંજન ચૌધરી, તૃણમૂલ કોંગ્રેસ (ટીએમસી) નેતા કલ્યાણ બેનર્જી, સમાજવાદી પાર્ટીના વરિષ્ઠ નેતા રામ ગોપાલ યાદવ, શિવસેના સાંસદ સંજય રાઉત, આરજેડીના મનોજ ઝા, રાષ્ટ્રવાદી કોંગ્રેસ પાર્ટી (NCP) પ્રફુલ પટેલ સહિત 15 પક્ષોના નેતાઓએ હાજરી આપી હતી.\nવિપક્ષી નેતાઓને તેમણે કહ્યું કે, “તમને આમંત્રણ આપવાનો એકમાત્ર હેતુ એ છે કે આપણે આપની તાકાતને એક કરીએ. જ્યારે તમામ અવાજો એકજૂટ અને મજબૂત બનશે, ત્યારે BJP અને RRS માટે આ અવાજને દબાવવો ખૂબ જ મુશ્કેલ બની જશે. આપણે આ એકતાના આધારને યાદ રાખવું જોઈએ અને તે મહત્વનું છે કે હવે આપણે આ એકતાના આધારના સિદ્ધાંત સાથે આવવાનું શરૂ કરી રહ્યા છીએ.”\nઆ પણ વાંચો: Delhi: સગીર બાળકીની હત્યા અને બળાત્કાર પ્રકરણમાં રાહુલ ગાંધીએ કરી પીડિત પરિવાર સાથે મુલાકાત, કહ્યું ‘ન્યાયનાં રસ્તા પર છેલ્લે સુધી તમારી સાથે’\nઆ પણ વાંચો: AHMEDABAD : સિવિલ હોસ્પિટલમાં કોન્ટ્રાક્ટ બેઝ સ્ટાફની હડતાલની ચીમકી, જાણો શું છે કારણ\nGOA: દેવેન્દ્ર ફડણવીસ વિધાનસભાની ચૂંટણી માટે ભાજપની તૈયારીઓનું કરશે નિરીક્ષણ, કાર્યકરો સાથે કરશે ચર્ચા\nAHMEDABAD : મુખ્યપ્રધાન ભુપેન્દ્ર પટેલે ઉત્તરપ્રદેશના રાજ્યપાલ આનંદીબેન પટેલ સાથે શુભેચ્છા મુલાકાત કરી\nપૂર્વ કેન્દ્રીય મંત્રી અને ભાજપના ભૂતપૂર્વ સાંસદ બાબુલ સુપ્રિયો તૃણમૂલ કોંગ્રેસમાં જોડાયા


રાહુલ ગાંધીના કેન્દ્ર પર આરોપ:કહ્યું- ભારતની સ્થિતિ સારી નથી, BJPએ ચારેબાજુ કેરોસિન છાંટ્યું છે; એક તણખલું આખા દેશને આગ લગાડી શકે છે\nલંડન : લંડનમાં કેમ્બ્રિજ યુનિવર્સિટીમાં આઈડિયાઝ ઓફ ઈન્ડિયા સેમિનારમાં રાહુલ ગાંધીએ ભાજપ પર આકરા પ્રહાર કર્યા છે. રાહુલ ગાંધીએ કહ્યું હતું કે ભાજપ દેશમાં ધ્રુવીકરણનું કેરોસિન છાંટી રહી છે. બસ, ક્યાંક એક તણખલું થશે તો આખો દેશ એની જાતે જ સળગવા લાગશે.\nતેમણે કહ્યું હતું કે કોંગ્રેસ સહિત સંપૂર્ણ વિપક્ષ આ પરિસ્થિતિમાં સુધારો કરવા માગે છે. રાહુલે આ બેઠકમાં કોંગ્રેસમાં પણ આંતરિક વિવાદ હોવાની વાત સ્વીકારી છે. તેમણે આ દરમિયાન ચીન મુદ્દે પણ મોદી સરકાર પર આકરા પ્રહાર કર્યા છે.\nતેમણે એક સવાલના જવાબમાં કહ્યું હતું કે ભારતમાં અત્યારે લોકતંત્રની સ્થિતિ સારી નથી. ભાજપના લોકોએ બંધારણીય પદ પર કબજો કરી લીધો છે. દરેક સરકારી સંસ્થાઓમાં ગેરકાયદે રીતે એન્ટ્રી આપવામાં આવી રહી છે. અમે આ લોકો સામે લડી રહ્યા છીએ.\nકોંગ્રેસની હાર અને ભાજપની જીત વિશેના સવાલના જવાબમાં રાહુલ ગાંધીએ કહ્યું હતું કે અમે ગ્રાઉન્ડ રૂટ લેવલ પર નથી જતા. અમારે આક્રમક રીતે તે 60-70% લોકોની પાસે જવાની જરૂર છે, જેઓ ભાજપને વોટ નથી આપતા. અમારે આ લોકોને એક જૂથ કરવાની જરૂર છે.\nરાહુલ ગાંધીએ એક સવાલના જવાબમાં કહ્યું હતું કે કોંગ્રેસમાં ઘણો આંતરિક વિવાદ છે. લોકો તેમને કહી રહ્યા છે કે ભાજપ જેવા કેડર તમારી પાસે કેમ નથી? તો મારો જવાબ છે કે જો અમારા કેડર પણ ભાજપ જેવા હશે તો અમે પણ લોકોને સાંભળવાનું બંધ કરી દઈશું. કોંગ્રેસના DNAમાં એવું નથી.


ગજબનો કિસ્સો, ચાલુ લગ્નમા જ યુવતીએ આપ્યો બાળકીને જન્મ\nગજબનો કિસ્સો, ચાલુ લગ્નમા જ યુવતીએ આપ્યો બાળકીને જન્મ - Sandesh\nJanuary 3, 2018 | 5:52 pm IST\nદુલ્હા-દુલ્હન માટે લગ્ન સૌથી સ્પેશિયલ મોમેન્ટ હોય છે. લગ્નના દિવસેડાન્સની તસવીરો યાદગાર બની જતી હોય છે. પરંતુ તમે સાંભળ્યું છે કે, ડાન્સ કરતા સમયે કોઈ દુલ્હને બાળકને જન્મ આપ્યો હોય. તમે પણ હેરાન થઈ જશો આ સમાચાર સાંભળીને. ઈગ્લેડના વેસ્ટ મિડલેન્ડનો આ કિસ્સો છે.9મહિના2દિવસની પ્રેગનેન્ટ મહિલાએ પોતાના લગ્નના દિવસે જ બાળકને જન્મ આપ્યો હતો. તે દુલ્હા સાથે ડાન્સ ફ્લોર પર ડાન્સ કરી રહી હતી. 19 વર્ષીય ડૈની માઉટફોર્ડ અને 18 વર્ષીય કાર્લે પ્લાન કર્યું હતું કે, ડિસેમ્બર મહિનામાં તેઓ લગ્ન કરી લેશે. પણ તેમને આશા ન હતી કે, ડિલીવરી આટલી વહેલા થઈ જશે.\nપ્રાપ્ત માહિતી અનુસાર, 18 ડિસેમ્બરની સાંજે જ્યારે ડૈની પોતાનો વેડિંગ ડ્રેસ પહેરીને લગ્નમાં પહોંચી તો ડાન્સ કરતા સમયે તેની વોટરબેગ ફાટી ગઈ હતી અને બાળક બહાર આવવા લાગ્યું હતું. ડૈનીએ કહ્યું કે, એક પળમાં હું મારા થનારા પતિ સાથે ડાન્સ કરી રહી હતી અને બીજી જ પળમાં બાળકને જન્મ આપી રહી હતી. આ મારા માટે સૌથી મોટી સરપ્રાઈઝ છે. આ\nલગ્નનો દિવસ મારા માટે સૌથી મોટી સ્પેશિયલ ગિફ્ટ છે.\nઆ દરમિયાન હોલમાં બધા જ મહેમાનો આવી ગયા હતા. દુલ્હનને આવું જોઈને બધા જ હેરાન રહી ગયા હતા. તેમને ખબર જ ન હતી કે, દુલ્હન પ્રેગનેન્ટ હતી. ત્યારે લોકોએ તરત એમ્બ્યુલન્સ બોલાવી હતી અને તેને હોસ્પિટલ લઈ ગયા હતા. દુલ્હનના હોસ્પિટલ લઈ જવાયા બાદ કાર્લે લોકોને પાર્ટી ચાલુ રાખવાનું કહ્યું હતું. દીકરીને જન્મ આપ્યા બાદ ડૈનીને રિલીવ કરાઈ હતી. ડૈની માઉટફોર્ડ અને કાર્લ પોતાની દીકરીનું નામ જેસ્મિન રાખ્યું છે. બાળકીની ડિલીવરી નોર્મલ થઈ હતી, તેનું વજન પણ 2.7 કિલો જ હતું.


મારી સંવેદના: खो रहे है, तारे जमीन पर..!\nનવા વર્ષથી યથાર્થની સ્કુલની જવાબદારી મારે માથે પડી. તેને મુકવા જવાના કપરાં કામથી શરૂ કરી, તેને પછો લેવા જવાનો અને હોમવર્ક કરાવવાની પણ મારી જવાબદારી. કરૂણતા તો તે છે કે મે મારી લાઇફમાં ક્યારેય સરખી રીતે હોમવર્ક કર્યું નથી. સ્કુલમાં બે ઓફ્શન ૧.હોમવર્ક કરવું કે ૨.માર ખાવો તેમા સદાય હું બીજા નંબરનો ઓફ્શન પસંદ કરતો. સર હોમવર્ક જોવા માગે ત્યારે નોટની જગ્યાએ સીધો હાથ જ આગળ કરી દેતો.\nઆમ તો માંગરોલ નાનુ એવું ટાઉન કહી શકાય. ભણાવવાનું અહી ગાંડપણની હદ સુધી માતા-પિતાન મનમાં ઘુસી ગયું છે. બાળક પાછળ ના રહી જાય તે માટે અમુક વાલી(સુગ્રીવ)ઓ તેને ૨-૨.૫ વર્ષે જ KG માં બેસાડી દે. યથાર્થની સ્કુલમાં(પેલા નાના બાળકોને તો તે જેઈલ જ લાગે) તો ખુબ નાના ટેણીયાઓ આવીજ રીતે ત્રાસ ભોગવતા જોવ મળે છે. યથાર્થ તેના ક્લાસમાં સૌથી મોટો છે તેનાથી પણ નાના ધો.૧ માં છે. હવે મુદ્દાની વાત અહી એક તો કોઈ મારી જેમ ભણેલ નહી અને છોકરાને મુકે ઇંગ્લીશ મીડીયમમાં. ABCD માં જ લોચા હોય ત્યાંરે સુગ્રીવ સોરી વાલીઓની ગાડી Jr. માં જ અટકી જાય. હોમ વર્ક કરાવી ના શકે એટલે હોમવર્ક કરાવવા મુકે ટ્યુશનમાં. ૩-૪ વર્ષનું બાળક સવારે ૮ વાગે સ્કુલે જાય બપોરે ૧..૪૫ આવી જમ્યો ન જમ્યો ત્યાં તો ટ્યુશનનો સમય થઈ જાય. ૪-૫ વાગે આવે ત્યારે રમવાજેવો જ ક્યાંથી રહે ?\nયથાર્થ લેફ્ટી છે. પહેલેથી જ તેને અમુક વસ્તુઓની મીરર ઇમેજ તેના મગજમાં અંકીત થતી. તે S ને2ની જેમ તો2ને S ની જેમ લખતો. તે ઉપરાંત તેને 3,5,7,9,B,J,M,W,Z માં પણ આવી જ તકલીફ પડતી. ડાબી બાજુથી શરૂ થતા કેરેક્ટરને તે જમણી અને જમણી બાજુથી શરૂ થતા કેરેક્ટરને તે ડાબી બાજુથી શરૂ કરતો. તેની મમ્મી તેના પર ગુસ્સો કરતી પણ મે એવો નિયમ બનાવ્યો કે તેણે તે તેનું આખુ હોમવર્ક કરી ના લે ત્યં સુધી ગુસ્સો કરવાનો નહી. હોમવર્ક થઈ ગય પછી જેટલી ભુલ હોય તે સુધારવાંમાં મદદ કરવાની. લક્કીલી અમદાવાદમાં તેને સ્કુલ પણ સારી મળી હતી. પણ અહી આવ્યા પછી તો રોજ મારે તેની મેમને કહેવું પડે છે.\nવચ્ચે થોડો સમય ગરમી ખુબ વધુ હતી ત્યારે યથાર્થને વહેલો લેવા જતો. અમ તો ૧..૩૦ નો સમય પણ ૧.૦૦ વાગ્ય આજુબાજુ લઈ આવતો. Play House નો સમય ૧૨.૩૦ નો. પણ અમુક નાના બાળકો હજી બેઠા હોય. લેવા ના આવ્યા હોય એટલે રમતા હોય કા રડતા હોય. એક બાળકની મમ્મી લેવા આવી ત્યારે તેની ટીચરે મોડા આવ્યા એટલે ખાલી સુચન આપી કે તેનો છુટવાનો સમય ૧૨.૩૦ નો છે. પેલી તો ગુસ્સાથી ભડકો થઈ "હા હા ખબર છે, પણ અમારે પણ કાઈ કામ કાજ હોય કે નહી. ફી તો પુરી લ્યો છો તો કમસે કમ ૧ વાગ્યા સુધી તો છોકરાવને સાચવો જેથી અમારે ઘરે કામ થઈ જાય." હું તો નિર્દોસ ભાવે જોતો જ રહ્યો. બિચારા છોકરાની દયા આવી.\nશનિવારે PTM હોય (PTM=પેરેન્ટસ ટીચર મીટીંગ), અવનવ કેરેક્ટર ત્યારે જોવા મળે. એક શનિવારે ટીચરે એક છોકરાના "બાપા"ને કહ્યું કે તમારો છોકરો ઇંગ્લીશ મીડીયમમાં ભણી નહી શકે તેને ગુજરાતીમાં મુકી દ્યો. "તેને મારો બાથરૂમમાં પુરો પણ તેને ભણાવવો તો ઇંગ્લીશ મીડીયમમાં જ, મારા બાપા મરતા વખતે વચન લઈ ને ગયા છે. તમે નહી ભણાવો તો હું બીજી સ્કુલમાં ભણાવીશ બાકી મારા બાપાનો જીવ વગતે નહી જવા દવ." મને કહેવાનું મન થયું મરેલા બાપાના જીવ માટે આ જીવતે જીવ છોકરાનું જીવન કા નર્ક જેવું કરે ?\nભલે હું ભણેલો નથી એટલો પણ એટલું તો જરૂર ગણ્યો છું કે ધરાર કોઈને કાઈ શિખવાડી નથી શકાતું. જુવારના સાઠીકા માથી સેરડીનો રસ ના જ નિકળે. દરેકની પોતાની એક આગવી ઓળખ છે અને તે યુનિક છે તેની કોઈની સાથે સરખામણી ના જ થઈ શકે.\nગયા અઠવાડીયે મારી જુની સ્કુલે ગયો ત્યારે મારા સરના બોલેલા શબ્દો, "સરકાર ઓપનબુક સિસ્ટમ લાવવા જઈ રહી છે તે બહુ સારૂ પગલુ છે, આપ પણ આપણે ત્યાં તો અનઓફીશીયલ ઓપન બુક એક્સામ જ તો લેવાઈ છે."\nનિમિતમાત્ર jagrat shah at 9:05 PM


અનુસરો ગીતાના આ ઉપદેશને, બદલાઈ જશે જીવન… | chitralekha\nHome Features Religion & Spirituality અનુસરો ગીતાના આ ઉપદેશને, બદલાઈ જશે જીવન…\nઅનુસરો ગીતાના આ ઉપદેશને, બદલાઈ જશે જીવન…\nશ્રીમદ ભગવદ્ ગીતા એ હિંદુ ધર્મનો પ્રાચીન અને મુખ્ય પવિત્ર ગ્રંથ છે. ગીતા ગ્રંથ સમસ્ત માનવ જીવનને સ્પર્શતો ગ્રંથ છે. ગીતા એટલે કોઈ દેવી દેવતાનું કે ધર્મનું વર્ણન કે મહાત્મ્ય નહી પરંતુ ગીતા એટલે જીવન જીવવાની પદ્ધતિ. ભગવાન શ્રી કૃષ્ણએ કુરૂક્ષેત્રના મેદાનમાં અર્જુનને ગીતા સંભળાવી હતી. બીલકુલ એવી જ રીતે અત્યારના સમયમાં જોવા જઈએ તો આપણું જીવન એટલે કુરૂક્ષેત્ર અને આપણે જીવનરૂપી કુરૂક્ષેત્રમાં ઉભેલા અર્જુન અને ગીતા એટલે શ્રીકૃષ્ણએ ઉચ્ચકોટીનું જીવન જીવવા માટે આપેલો ઉપદેશ. પાંચ હજાર કરતાં પણ વધુ વર્ષો પહેલા કૃષ્ણ દ્વારા અર્જુનને આપવામાં આવેલું ગીતા જ્ઞાન અત્યારના સમયમાં પ્રત્યેક વ્યક્તિ માટે ખૂબ જ ઉપયોગી છે. ત્યારે આવો જાણીએ કે સુખી જીવન જીવવા માટે ગીતાના કયા સંદેશને આપણે અનુસરવો જોઈએ…\nમહાભારતના યુદ્ધના પ્રથમ દિવસે પાંડવ જ્યારે યુદ્ધભૂમિ પર પહોંચે છે ત્યારે અર્જુન તેના સારથી બનેલા શ્રીકૃષ્ણને રથને બન્ને સેનાની વચ્ચે લેવાનો કહે છે. બન્ને સેનાનું અવલોકન કરતી વખતે અચાનક અર્જુનને લાખો લોકોના મૃત્યુનો ખ્યાલ આવે છે. યુદ્ધના પરિણામોના વિચારથી તે ગભરાઇ જાય છે અને ભગવાન શ્રીકૃષ્ણને યુદ્ધ કરવાની ના કહી દે છે. તેના હાથમાંથી ગાંડીવ નામનું તેનું ધનુષ્ય પડી જાય છે અને તે રથમાં બેસી પડે છે અને શ્રીકૃષ્ણને માર્ગદર્શન પુરુ પાડવા કહે છે. આ સમયે અર્જુનના જે પ્રશ્નનોનું સમાધાન શ્રીકૃષ્ણે કર્યું તે સંવાદ એટલે શ્રીમદ્ ભગવદ્ ગીતાના અઢાર અધ્યાય.\nશ્રીમદ્ ભગવદ્ ગીતામાં સંયમ અને સહનશીલતાનું મહત્વ પણ ખૂબ વર્ણવવામાં આવ્યું છે. ગીતાજીના બોધ અનુસાર સંસારમાં બધું જ પરિવર્તનશીલ છે. જેમ યોગ્ય સમય આવતાં ઋતુઓ બદલાય છે તે જ પ્રકારે સુખ પછી દુ:ખ આવે છે અને તેવી જ રીતે જીવનની પ્રતિકુળતા પણ કાયમની નથી. જ્યારે પણ જીવનમાં કપરો સમય આવે ત્યારે સંયમથી કામ લેવું. પરંતુ મોટાભાગે લોકો દુ:ખના સમયમાં નિરાશામાં ગરકાવ થઈ જાય છે. પરંતુ મનની હિંમતને ક્યારેય તુટવા ન દેવી જોઈએ. સમસ્યાઓથી ઘેરાયેલા હોય ત્યારે પણ પ્રભુ પર વિશ્વાસ અચૂક રાખવો કે જીવનના અંધારામાંથી પણ તે તમને ઉગારશે.\nગીતાના માધ્યમથી સંદેશો આપતા ભગવાન શ્રી કૃષ્ણ મનુષ્યને જણાવે છે હંમેશા જીવનમાં ઉત્સાહવાદી રહેવું જોઈએ અને એક વાત યાદ રાખવી જોઈએ કે સંસારમાં બધુ જ પરિવર્તનશીલ છે. જો આજે તમારી પાસે ધન નથી અને તમે જીવનમાં ધનની ઉણપ અથવા ઓછપ અથવા અભાવ અનુભવી રહ્યા છો તો નીરાશ ન થવું અને આશા રાખવી કે આ દિવસો પણ પસાર થઈ જશે અને સુખ-સંપત્તિ આવશે. ભગવાન કૃષ્ણ કહે છે કે જો તમે વારંવાર નિષ્ફળ થતા હોય તો સફળતાની આશા ગુમાવીને નિરાશ ન થવું પરંતુ ઈશ્વર પર ભરોસો રાખવો કે આજે નિષ્ફળતા છે તો ચોક્કસ આવતી કાલે સફળતા પ્રાપ્ત થશે જ. કારણ કે પરિવર્તન એ જ સંસારનો નિયમ છે.\nએક નજર ગીતા પર કરીએ તો સમજાય કે શ્રીમદ્ ભગવદ્ ગીતાના દરેક અધ્યાયના અંતે ભગવાન કૃષ્ણએ પણ મનુષ્યને એ જ ઉપદેશ આપ્યો છે અને સાચો માર્ગ શું છે તે જણાવી દીધું છે હવે કયા માર્ગે ચાલવું, કેવી રીતે વર્તન કરવું, અને કેવી રીતે જીવન જીવવું તે આપણે નક્કી કરવાનું છે.\nઘણા માણસો એવા હોય છે કે સહેજ નિષ્ફળતા મળે તો નિરાશ થઈ જાય છે, પરંતુ નિષ્ફળતા એ સફળતાની ચાવી છે. અને નિષ્ફળતા સાથે જો પરિચય જ ન થયો હોય તો આપણને સફળતાની મહત્તા કેવી રીતે સમજાય?\nદરેક વ્યક્તિએ યાદ રાખવું જોઈએ કે સઘળું નાશવંત છે, જો તમને કશુંક મળી ગયું છે તો ગેલમાં ન આવી જાવ કારણ કે મનુષ્ય જે વસ્તુ, સંપત્તિ અથવા હોદ્દાને લઈને અભિમાન કરતો હોય તેનું અભિમાન ક્યારેક ને ક્યારેક તો તુટે જ છે. એટલે જો તમારી પાસે કશુંક હોય તો તેનું અભિમાન ન કરવું પરંતુ ઈશ્વરનો આભાર માનવો કે હે ઈશ્વર તમે મને મારી ક્ષમતા કરતા વધારે આપ્યું છે, અને જો જીવનમાં કંઈક ખૂટતું હોય અથવા તકલીફ હોય ઈશ્વર પર ભરોસો રાખવો કે આ સમય પણ પસાર થઈ જશે.\nશ્રીમદ્ ભાગવત મહાપુરાણમાં શ્રી કૃષ્ણએ કહ્યું છે કે તમે પાસે મારી કંઈક માંગો એટલે મારે આપવું પડે, પરંતુ કેટલું અને ક્યારે આપવાનું તેનો સમય હું નક્કી કરીશ. અર્થાત ઈશ્વરને પણ ખબર છે કે કયા મનુષ્યને ક્યારે, કેટલું અને શું જોઈએ છીએ. તે પ્રમાણે ઈશ્વર આપણને આપે જ છે. કીડીને કણ અને હાથીને મણ મળી જ રહે છે. યાદ રાખવું ઈશ્વર ભુખ્યા ઉઠાડે છે પરંતુ ક્યારેય ભુખ્યા સુવડાવતો નથી. કૃષ્ણએ ગીતામાં કહ્યું છે કે દરેક મનુષ્ય મારો જ અંશ છે અર્થાત આપણે સહું ઈશ્વરના જ એક અંશ છીએ. ત્યારે ઈશ્વર પર ભરોસો અને શ્રદ્ધા રાખવી જોઈએ કે ઈશ્વર ક્યારેય આપણું અહિત નહી થવા દે.\nતો આવો આપણે પણ આજથી ગીતાના આ દિવ્ય જ્ઞાનને અનુસરીએ અને જીવન મંગલમય બનાવીએ.\nPrevious articleપંચાંગ તા. 12/02/2018\nNext articleમુંબઈગરાંઓએ માણ્યો ‘કાલા ઘોડા આર્ટ્સ ફેસ્ટિવલ-2018’…


Vadodara Based Narmadaben Patel Makes Food For 300 Needy Daily\n84 વર્ષની ઉંમરે ‘રામ ભરોસે’ અન્નાશ્રય ચલાવી દરરોજ 300 લોકોનું પેટ ઠારે છે વડોદરાના નર્મદાબેન પટેલ!\nજો દિલમાં કંઈક સારું કરવાનો જુસ્સો હોય અને ઇરાદા મજબૂત હોય તો પડકાર ગમે તેવો હોય, રસ્તો મળી જ જાય છે. એટલું જ નહીં તમે અનેક લોકોના પ્રેરણા સ્ત્રોત પણ બનો છો.\nઆવું જ એક પ્રેરણાત્મક નામ ગુજરાતના વડોદરામાં રહેતા નર્મદાબેન પટેલ છે. 84 વર્ષની ઉંમરે તેઓ જરૂરિયાતમંદ લોકો માટે કંઈ પણ કરી છૂટવા માટે તત્પર રહે છે. વર્ષ 1990માં તેમણે પતિ રામદાસ ભગત સાથે મળીને ‘રામ ભરોસે’ અન્નાશ્રય શરૂ કર્યું હતું.\nઆ પહેલ અંતર્ગત તેમણે શહેરમાં જરૂરિયાત હોય તેવા લોકને મફતમાં જમવાનું આપવાનું શરૂ કર્યુ હતું. નર્મદાબેન કહે છે કે, “મારા પતિની આવી ઈચ્છા હતી. પહેલા અમે જમવાનું બનાવીને સ્કૂટર પર આપવા માટે જતા હતા. બાદમાં ઘણા બધા લોકો આવવા લાગ્યા હોવાથી અમે રિક્ષામાં જવાનું શરૂ કર્યું હતું.”\nધીમે ધીમે આસપાસના લોકો પણ આ કામથી પ્રભાવિત થયા હતા. લોકોએ આ સારા કામમાં પોતાનું સમર્થન આપવાની શરૂઆત કરી હતી. જે બાદમાં નર્મદાબેને આ કામ માટે એક વેન પણ લીધી હતી. તેમની પહેલનું નામ ‘રામે ભરોસે’ છે. આ જ દિવસ સુધી તેમને કોઈ પણ કામ માટે કંઈ માંગવાની જરૂર નથી પડી.\nનર્મદાબેન દરરોજ સવારે છ વાગ્યે ઉઠે છે અને જમવાની બનાવવાનું શરૂ કરે છે. દાળ, શાકભાજી, રોટલી વગેરે બનાવીને મોટાં મોટાં ડબ્બામાં પેક કરીને તેને વેનમાં રાખીને સયાજી હૉસ્પિટલમાં લઈ જાય છે. ત્યાં જરૂરિયાતમંદ દર્દીઓ અને તેમના પરિવારના લોકોને જમવાનું આપે છે. નર્મદાબેન દરરોજ 300 લોકોનું પેટ ભરે છે.\nતેમના ઘરે દીવાલ પર તમને અનેક સર્ટિફિકેટ અને સન્માનપત્ર જોવા મળશે. તેમના આ કામ માટે પૂર્વ રાષ્ટ્રપ્રમુખ એપીજે અબ્દુલ કલામે પણ તેમને સન્માનિત કર્યાં હતાં.\n“વર્ષ 2001માં મારા પતિ હૉસ્પિટલમાં વેન્ટિલેટર પર હતા. ડૉક્ટરોએ કહ્યુ કે તેઓ વધારે સમય સુધી જીવતા નહીં રહે એટલે વેન્ટિલેટર હટાવી લેવામાં આવે. આ સમયે હું વાનમાં ખાવાનું મૂકીને જરૂરિયાતમંદ લોકોને આપવા માટે ગઈ હતી. મેં ડૉક્ટરોને કહ્યું કે હું આવું ત્યાં સુધી રાજ જુઓ,” તેમ નર્મદાબેને જણાવ્યું હતું.\nતેમણે કહ્યુ, મારા પતિ સાજા હોય તો તેઓ પણ મને આ જ કરવાનું કહેતા. પતિના ગયા બાદ પણ નર્મદાબેન આ કામ બહુ સારી રીતે કરે છે. તેણી દરરોજ વધારેમાં વધારે લોકોનું પેટ ભરવાના દ્રઢ નિશ્ચય સાથે જાગે છે. તેમના ચહેરા પર હંમેશા સંતોષની એક મુસ્કાન રહે છે. સાચે જ, નર્મદાબેન અનેક લોકો માટે પ્રેરણાસ્ત્રોત છે.\nPrevious Post10 પાસ ગુજરાતીએ વુડન સ્ટવ, લેમન કટર સહિત ખેતીનાં 20 કરતાં વધારે સંશોધનો કર્યાં\nNext Postજિમ, આરઓ પ્લાન્ટ, મેડિકલ સ્ટોર, રિટેલ સ્ટોર સહિતની સુવિધાયુક્ત ગુજરાતના આ સ્માર્ટ ગામમાં આજ સુધી નથી થઈ ચૂંટણી\nઆ ગુજરાતી આચાર્ય છેલ્લા 17 વર્ષથી વિદ્યાર્થીઓ માટે શાળામાં ઉગાડે છે ઓર્ગેનિક શાકભાજી


રેલવેની સુવિધામાં વધારાના બદલે ઘટાડોઃ\nજામનગર તા. ર૦ઃ જામનગરના રેલવે સ્ટેશનમાં કાૃયરત પૂછપરછ બારી કોરોના કાળમાં બંધ કરવામાં આવ્યા પછી તેને ખોલવામાં આવી નથી અને હવે તે કાયમી ધોરણે બંધ કરી દેવામાં આવી છે. આમ કોરોનાની આડશમાં જામનગરવાસીઓની વધુ એક રેલવેની સુવિધા બંધ થવા પામી છે.\nજામનગરમાં રેલવેની સુવિધામાં વધારો થવો જોઈએ તેના બદલે ઘટાડો થઈ રહ્યો છે. આમ રેલવેના વિકાસની ગાડી પાટા ઉપર રીવર્સ ચાલતી હોય તેમ જણાઈ રહ્યું છે.\nથોડા સમય પહેલા વર્ષોથી ચાલતી જામનગર-બાન્દ્રા (મુંબઈ) સૌરાષ્ટ્ર જનતા ટ્રેન બંધ કરવામાં આવી હતી. હવે જામનગર રેલવે સ્ટેશન ઉપર કાર્યરત પૂછપરછ બારી બંધ કરી દેવામાં આવી છે.\nરેલવે સ્ટેશન ઉપર મુસાફરો આ બારીમાંથી વિગતો જાણી શકતા હતાં કે ટ્રેન ક્યારે આવશે? કેટલી મોડી છે? ક્યા પ્લેટફોર્મ ઉપર આવશે? વગેરે માહિતી મળતી હતી, પરંતુ કોરોના કાળમાં આ બારી બંધ થયા પછી ક્યારેય ખુલ્લી જ નથી.\nઆ બાબતે રાજકોટ સ્થિત રેલવેના સંબંધિત અધિકારીના જણાવ્યા પ્રમાણે પૂછપરછ બારી કાયમ માટે બંધ કરવામાં આવી છે. કારણ કે હવે લોકો મોબાઈલ ફોનની એપમાંથી આ પ્રકારની તમામ માહિતી મેળવી લેતા હોવાથી પૂછપરછ બારીની જરૃર રહેતી નથી. આમ તો અનેક પ્રકારની સુવિધાઓ ઓન લાઈન ઉપલબ્ધ છે. તેથી શું કોઈ સેવા બંધ થઈ શકે ખરી? હવે જે થાય તે હાલ તો નગરજનોને એક સુવિધાનો ઘટાડો થયો છે તે નક્કી છે.


Posted on 4:17 pm October 26, 2020 10:28 am June 12, 2021 Author Niraj PatelComments Off on આ6અભિનેતાઓની પત્નીઓ પણ છે સૌથી ધનવાન, લગ્ન બાદ પતિની પણ બદલાઈ ગઈ કિસ્મત\nનસીબ ખુલી ગયા આ6અભિનેતાઓના, એટલી અમીર પત્નીઓ મળી કે…વાહ મોજે દરિયા\nબોલીવુડમાં ઘણાં એવા અભિનેતાઓ છે જેમને અભિએત્રીઓ સાથે જ લગ્ન કર્યા છે, અને તે અભિનેત્રીઓ પણ બોલીવુડની ખ્યાતનામ અભિનેત્રીઓ હોવાની સાથે સાથે ખુબ જ ધનવાન પણ હતી, તો ઘણા અભિનેતાઓએ ખ્યાતનામ અભિનેતાઓની દીકરીઓ સાથે લગ્ન કર્યા તો કોઈએ બિઝનેસમેનની દીકરીઓ સાથે લગ્ન કર્યા છે. લગ્ન બાતે તેમની પણ કિસ્મત બદલાઈ, ચાલો આજે એવા6અભિનેતાઓ વિશે જાણીએ જેમની પત્નીઓ પણ ધનવાન હતી.\nઅભિનેતા કૃણાલ ખેમુને તો આપણે સૌ જાણીએ જ છીએ, કૃણાલને પણ ખુબ જ ધનવાન પત્ની મળી છે. કૃણાલે સૈફ અલી ખાનની બહેન અને પટોળી પરિવારની દીકરી સોહા અલી ખાન સાથે લગ્ન કર્યા છે. સોહા ખુબ જ ધનવાન અને નવાબ પરિવારમાંથી આવે છે.\nઅભિનેતા કૃણાલ કપૂરને તમે રંગ દે બસંતી ફિલ્મમાં જોયો હશે, તેને આ ફિલ્મમાં અભિનય દ્વારા દર્શકોનું દિલ જીત્યું હતું, તેની પત્ની નૈના પણ ખુબ જ શાહી પરિવારમાંથી આવે છે. નૈના અમિતાભ બચ્ચનના નાના ભાઈ અભિજીત બચ્ચનની દીકરી છે.\nઅભિનેતા અક્ષય કુમાર આજે બોલીવુડનો સૌથી સફળ અભિનેતા માનવામાં આવે છે. અક્ષય કુમારે અભિનેત્રી ટવિંકલ ખન્ના સાથે લગ્ન કર્યા છે, જેના પિતા પણ રાજેશ ખન્ના બોલીવુડના એક સમયના સુપર સ્ટાર હતા.\nસાઉથના સુધી પ્રખ્યાત અભિનેતાઓમાં ધનુષનું પણ નામ મોખરે છે. ધનુષે પણ સાઉથના સુપરસ્ટાર અને ભગવાન તરીકે ઓળખાતા અભિનેતા રજનીકાંતની દીકરી ઐશ્વર્યા સાથે લગ્ન કર્યા છે.\nશર્માં જોશી પણ બોલીવુડના એક સફળ અભિનેતાઓના લિસ્ટમાં છે. શર્મને પણ બોલીવુડના પ્રખ્યાત ખલનાયક તરીકે ઓળખતા અભિનેતા પ્રેમ ચોપડાની દીકરી પ્રેરણા ચોપડા સાથે લગ્ન કર્યા છે.\nબોલીવુડના પ્રખ્યાત અભિનેતા અને બોલીવુડની સુંદર જોડીઓમાં એક નામ અજય દેવઘન અને કાજોલનું પણ આવે. આ બંનેએ વર્ષ 1999માં લગ્ન કર્યા હતા. બંને બોલીવુડના ખ્યાતનામ અભિનેતા અને અભિનેત્રી હતા સાથે કાજોલ પણ એક સમયની સુપ્રસિદ્ધ અભિનેત્રી તનુજાની દીકરી હતી.\nPosted on 1:17 pm September 5, 2019 6:19 pm May 21, 2021 Author Urvi Patel\nઅરરરર આ શું હાલત થઇ ગઈ સલમાનની હિરોઈનના પેટની? બધાને ખબર પડી ગઈ તો ઝરીને આપ્યો મુંહતોડ જવાબ આપ્યો બોલિવૂડની ખૂબ જ આકર્ષક અભિનેત્રીઓમાંની એક ઝરીન ખાને તેના કર્વી ફિગર માટે ખૂબ જ મહેનત છે. ડોક્ટર બનવા ઇચ્છતી ઝરીને મોડેલિંગ દ્વારા પોતાની કારકિર્દીની શરૂઆત કરી હતી અને આ શોખને પૂરા કરવા માટે, તેણીએ એક વર્ષમાં More..\n11:42 am February 11, 2019 Aryan Patel Comments Off on સાબુદાણાની ખીચડી – ખુબ જ ટેસ્ટી ફરાળી વાનગી ઉપવાસમાં બનાવો ને ઘરના પરિવારજનોને ખવડાવો.\n1:52 pm December 25, 2018 Vini Shashtri Comments Off on “સેવા…મેવા જરૂર આપે છે – ક્યારેય અજાણતા જ કોઇની મદદ માટે લંબાવેલ હાથ વરદાન બની ફળ આપે છે…વાંચો આવી જ એક સમજવા જેવી વાત લેખકની કલમે….


વારાણસીમાં મોદી સામે પ્રિયંકાને મેદાનમાં ઉતારવાનો વ્યૂહ ?\nવારાણસી, તા.13: દેશની સૌથી પ્રતિષ્ઠિત બેઠક બની છે, વારાણસી. કારણ કે, અહીંથી વડાપ્રધાન નરેન્દ્ર મોદી 2014માં લડેલાં અને 2019માં લડવાના છે. ઉમેદવારી પત્ર ભરવું બાકી છે અને અત્યારથી જ એમની સામે ઘણા ઉમેદવારો જંગમાં ઉતર્યા છે. હવે મુકાબલો રોચક બંને એવી શકયતા છે કારણ કે, કોંગ્રેસના મહામંત્રી પ્રિયંકા ગાંધી મોદી સામે લડે એવી શકયતા છે.\nપ્રિયંકા ગાંધી કોંગ્રેસના મહામંત્રી છે અને એ ચૂંટણીમાં ઝંપલાવશે કે કેમ એ મુદ્દે ઘણા સમયથી ચર્ચા છે. એ પણ સૂચક છે કે પ્રિયંકા ગાંધી મોદીનો મત વિસ્તાર છે એ પ્રદેશમાં જ વધુ પ્રચાર કરી રહ્યા છે. યુ.પી. બહાર પ્રચાર કરવા ગયા નથી અને હવે એ મોદી સામે લડવા તૈયાર છે એવા અહેવાલો આવી રહ્યા છે. કોંગ્રેસ પ્રમુખ રાહુલ ગાંધી અને સોનિયા ગાંધી આ માટે તૈયાર છે ? એ સ્પષ્ટ નથી. કોંગ્રેસ આ મુદ્દે કોઇ જાહેરાત કરે એના પર મિટ છે.\nમોદીની ટક્કરમાં પૂર્વ જવાન, 111 ખેડૂતો અને એક પૂર્વ જજ પણ મેદાનમાં છે. 2014ની ચૂંટણીમાં મોદીની અહીંથી પ્રચંડ બહુમતિ સાથે જીત થઈ હતી. તે વખતે અરાવિંદ કેજરીવાલે ચર્ચા જગાવી હતી પરંતુ હવે અનેક નવા અનોખા ઉમેદવારોએ ચર્ચા જગાવી છે. તમિલનાડુના ખેડૂતોથી લઈને નોકરીમાંથી કાઢી મુકાયેલા લોકો પણ મેદાનમાં છે. બીજી બાજુ હવે એવું પણ જાણવા મળ્યું છે કે કોંગ્રેસ તરફથી આ બેઠક પર પ્રિયંકા ગાંધી વાઢેરાને મેદાનમાં ઉતારવાની હિલચાલ ચાલી રહી છે. પ્રિયંકા હાલમાં જ રાજનીતિમાં સક્રિય રીતે સામેલ થયા છે અને પ્રથમ વખત ચુંટણી મેદાનમાં છે.


us-president-election-2020-donald-trump-son-posted-disputed-map-shows-jammu-kashmir-as-part-of-pakistan-mb – News18 Gujarati\nUS Election 2020: ટ્રમ્પના દીકરાએ શૅર કર્યો વિવાદાસ્પદ નક્શો, કાશ્મીરને પાકિસ્તાનમાં દર્શાવ્યું\nડોનાલ્ડ ટ્રમ્પ જૂનિયરે ભારતને જો બાઇડનનો સમર્થક દેશ ગણાવ્યો, નક્શો શૅર કરતાં સોશિયલ મીડિયા પર થઈ રહી છે ટીકા\nLast Updated : November 04, 2020, 08:14 IST\nરશિયા-યુક્રેન વચ્ચે યુદ્ધની શક્યતા, USએ દૂતાવાસ સ્ટાફના પરિવારને યુક્રેન છોડવા આપ્યો આદેશ\nજો બાઈડન સાથે બેઠક કરશે જાપાનના PM કિશિદા, મહત્વના મુદ્દાઓ પર થશે ચર્ચા\nપીએમ મોદી ફરી દુનિયાના સૌથી લોકપ્રિય નેતા, જો બાઇડેન ઘણા પાછળ રહ્યા\nવોશિંગટનઃ અમેરિકાની રાષ્ટ્રપ્રમુખ ચૂંટણી (US President Election 2020)માં મતદાન પૂરું થઇ ગયું છે. આ દરમિયાન રિપબ્લિકન પાર્ટીના ઉમેદવાર ડોનાલ્ડ ટ્રમ્પ (Donald Trump)ના દીકરા ડોનાલ્ડ જૂનિયર (Donald Trump Junior)એ પોતાના ટ્વીટર એકાઉન્ટ પર એક વિવાદાસ્પદ પોસ્ટ કરી છે. ડોનાલ્ડ ટ્રમ્પ જૂનિયરે દુનિયાના નક્શામાં જો બાઇડન અને પોતાના પિતા ડોનાલ્ડ ટ્રમ્પના સમર્થક દેશોને લાલ અને વાદળી રંગમાં વહેંચી દીધા છે. નક્શામાં ભારતને પોતાના પિતના વિરોધી ઉમેદવાર જો બાઇડનનો સમર્થક દેશ ગણાવ્યો છે. આશ્ચર્યની વાત એ છે કે આ નક્શામાં કાશ્મીર (Kashmir)ને પડોશી દેશ પાકિસ્તાન (Pakistan)નો હિસ્સો દર્શાવવામાં આવ્યો છે.\nડોનાલ્ડ ટ્રમ્પ જૂનિયરે અમેરિકામાં રાષ્ટ્રપ્રમુખ ચૂંટણીના મતદાન દરમિયાન આ નક્શાને ટ્વીટ કર્યો છે. તેમાં ટ્રમ્પને સમર્થન આપનારા દેશોને લાલ અને બાઇડનના સમર્થક દેશોને વાદળી રંગથી દર્શાવ્યા છે. નક્શામાં પાકિસ્તાન અને રશિયાને ડોનાલ્ડ ટ્રમ્પના સમર્થક દેશ ગણાવ્યા છે, જ્યારે ભારતને જો બાઇડનનો સમર્થક દેશ ગણાવ્યો છે. નક્શામાં ભારત ઉપરાંત ચીન, મેક્સિકો અને લાઇબેરિયાને પણ જો બાઇડનના સમર્થક દેશ દર્શાવવામાં આવ્યા છે.\nઆ પણ વાંચો, US Election 2020: જાણો શું કહે છે સટ્ટા બજાર, 7450 કરોડ રૂપિયા છે દાવ પર\nડોનાલ્ડ ટ્રમ્પ જૂનિયર આ પહેલા ટ્રમ્પ પોતે પણ ભારતની વિરુદ્ધ નિવેદન આપી ચૂક્યા છે. ટ્રમ્પે જો બાઇડન સાથેની પ્રેસિડેન્શિયલ ડિબેટમાં પર્યાવરણના મામલાને લઈ ભારત પર નિશાન સાધ્યું હતું. ડિબેટ દરમિયાન ટ્રમ્પે ક્લાઇમેટ ચેન્જમાં ખરાબ હવાની ગુણવત્તાને લઈ ચીન અને રશિયા ઉપરાંત ભારતને જવાબદાર ઠેરવ્યું હતું. હવે તાજા ઘટનાક્રમમાં ડોનાલ્ડ ટ્રમ્પ જૂનિયરે એક એવો નક્શો શૅર કર્યો છે જેમાં કાશ્મીર ઘાટીને પાકિસ્તાનનો હિસ્સો ગણવામાં આવ્યો છે.\nઆ પણ વાંચો, વોશિંગટનમાં ટ્રમ્પ-બાઇડનના સમર્થક એકત્ર થયા, રિઝલ્ટ બાદ હિંસાની આશંકા\nસોશિયલ મીડિયા પર થઈ રહી છે ટીકા\nનક્શો શૅર કરતાં જ ડોનાલ્ડ ટ્રમ્પ જૂનિયરની દુનિયાભરમાં ટીકા થઈ રહી છે. અનેક જાણીતી હસ્તીઓ સહિત સામાન્ય સોશિયલ મીડિયા યૂઝર્સ પણ ટ્રમ્પના દીકરા પર નિશાન સાધી રહ્યા છે. કૉંગ્રેસના સાંસદ શશિ થરૂરે ટ્વીટ કર્યું કે, નમોના બ્રોમાંસની કિંમત.. કાશ્મીર અને નોર્થ-ઇસ્ટને ભારતના અન્ય હિસ્સાથી કાપી દીધા.\nFirst published: November 04, 2020, 08:14 IST\nTags: Donald trump, Joe biden, Map, US Elections 2020, અમેરિકા, કાશ્મીર, વોશિંગ્ટન


ઘરે એન્ટી સેલ્યુલાઇટ પ્રોગ્રામ (2021)\nઘરે એન્ટી સેલ્યુલાઇટ પ્રોગ્રામ\nકોઈપણ સ્ત્રી સંમત થશે કે સેલ્યુલાઇટ શરીરની ત્વચાને અપ્રાસંગિક બનાવે છે, અને વધુ વજન સાથે શરીરના રૂપરેખા (ખાસ કરીને પગ અને નિતંબ) વિકૃત કરે છે.\nજ્યારે તમે તમારી આકૃતિ ઉઠાવવા માંગતા હો ત્યારે સોના, પૂલમાં અને અન્ય પરિસ્થિતિઓમાં આ બીચ પર ખૂબ જ અપ્રિય હોય છે. આ લેખમાં તમારા સલૂનમાં અથવા ઘરે સેલ્યુલાઇટ સાથે કેવી રીતે વ્યવહાર કરવો તે જાણો.\nસેલ્યુલાઇટ થાપણો જાંઘ, નિતંબ, પગ, પેટ, બાજુઓ અને હથિયારોમાં મળી આવે છે. તેમ છતાં તેઓ લસિકા પ્રવાહ અને કોષ ચયાપચયના ઉલ્લંઘનથી ઉદ્ભવે છે, તેમ છતાં તેઓ પોતાને આરોગ્યને નુકસાન પહોંચાડતા નથી, જેનો અર્થ છે કે તે કોસ્મેટિક ખામી છે.\nપરંતુ જો તમે સઘન એન્ટિ સેલ્યુલાઇટ ઉપચાર શરૂ કરો છો, તો તે ફક્ત કોસ્મેટિક પરિણામો આપશે નહીં: શરીર અને ચયાપચયની સામાન્ય સ્થિતિમાં સુધારો થશે, પ્રતિરક્ષા વધશે, ઉત્સાહ અને સારા મૂડ દેખાશે.\nએક સંકલિત અભિગમ સેલ્યુલાઇટ સામેની લડતમાં સફળતાની ચાવી છે\nઘરે સેલ્યુલાઇટ કેવી રીતે લડવી\nએન્ટી સેલ્યુલાઇટ જાતે કેવી રીતે મસાજ કરવું\nલપેટી: સેલ્યુલાઇટ કક્ષાએ સેલ્યુલાઇટ લડતા\nહની લપેટી રેસીપી\nસામે લડવામાં સફળતાની ચાવી એ અભિગમ છે\nસેલ્યુલાઇટ સ્તર આખી રાત શરીર પર દેખાતો નથી, અને આ સમસ્યાને કાયમથી છૂટકારો મેળવવા માટે તમારે વધુ મહેનત કરવી પડશે. પગ અને શરીરના અન્ય ભાગો પર સેલ્યુલાઇટ ક્યાંથી શરૂ કરવું અને કેવી રીતે દૂર કરવું, જો તમે પહેલાં તેના પર ધ્યાન ન આપ્યું છે?\nપ્રથમ પગલું એ શરીરની ત્વચા નવીકરણ પ્રક્રિયા શરૂ કરવાનું છે. આ પ્રક્રિયાનો મુખ્ય ઉદ્દીપક એ એક શૌર છે જે બોડી સ્ક્રબ અને સમસ્યાવાળા વિસ્તારોની સંભાળ રાખે છે, દરરોજ 3-4 મહિના સુધી હોય છે.\nપ્રથમ પરિણામો લગભગ તરત જ નોંધનીય બનશે: પગ અને અન્ય ભાગોની ત્વચા સ્પર્શ માટે નરમ, ગરમ થઈ જશે (રુધિરકેશિકાઓમાં રક્ત પુરવઠામાં સુધારો થશે), ઘણી પ્રક્રિયાઓ પછી - સ્થિતિસ્થાપક, ઝૂલવું, રેશમ જેવું. અને સમય જતાં, ચરબીવાળા સ્તરની અસમાનતા દૂર થશે.\nઆગળનું પગલું એ એન્ટી-સેલ્યુલાઇટ તેલનો ઉપયોગ કરીને, 30-40 મિનિટ સુધી ચાલતા, ફુવારોમાં સળીયાથી દરરોજ મસાજ સત્રો (અથવા જો તમે સલૂન પર પૈસા બચાવવાનું નક્કી કર્યું હોય તો) માલિશ કરવાનું છે.\nઆ બંને પદ્ધતિઓ પહેલા 10 દિવસમાં પહેલાથી જ ઉત્તમ પરિણામો આપશે, અને સેલ્યુલાઇટ આંખોમાં ઘટાડો કરશે.\nઅમે વિશેષ ધ્યાન આપીએ છીએ કે તમારે કાર્યવાહી સાથે આહારનું પાલન કરવું જોઈએ:\nબાકાત: તૈયાર ખોરાક, ધૂમ્રપાન કરેલા માંસ, અથાણાં, ડુક્કરનું માંસ, alફલ, ખારી નાસ્તા (ક્રેકર્સ, ચિપ્સ, ફટાકડા), દારૂ, ધૂમ્રપાન, મીઠું સોડા;\nલઘુત્તમ જથ્થોખોરાક: પાસ્તા, બ્રેડ, બટાકા, ડુંગળી, લસણ, પનીર, બદામ, સમૃદ્ધ બ્રોથ, ફેટી ગ્રેવી, પેસ્ટ્રી અને કેક, મજબૂત ચા, કોફી;\nઆહારના આધારે: તાજી અને સ્ટ્યૂડ શાકભાજી, અનાજ, દુર્બળ માંસ, તાજી માછલી (શેકવામાં અથવા સ્ટ્યૂડ), ઓછી ચરબીવાળા કુટીર પનીર, કેફિર, ફળો, કચુંબર અને મસાલાવાળા bsષધિઓ, કુદરતી મસાલા, હજી ખનિજ જળ.\nતે પછી તમારે પ્રોગ્રામને જટિલ બનાવવો જોઈએ અને પગ અને અન્ય સમસ્યાવાળા વિસ્તારોના સ્નાયુઓમાં શારીરિક પ્રવૃત્તિ ઉમેરવી જોઈએ, તેમજ વ warર્મિંગ (અથવા ઠંડા) લપેટીને. નીચે મૂળભૂત કસરતો અને હોમમેઇડ સેલ્યુલાઇટ લપેટી માટેની રેસીપી.\nતમે કોર્સ (3-12 અઠવાડિયા) સાથે સેલ્યુલાઇટ સાથે સખત લડત લડી શકો છો, સહાયક તાલીમ અને કાર્યવાહીની અવધિ સાથે બદલીને - અઠવાડિયામાં 1-2 વખત.\nઘરે સેલ્યુલાઇટ કેવી રીતે લડવું\nબ્યુટી સલુન્સ અને મસાજ પાર્લરમાં આપવામાં આવતા એન્ટી સેલ્યુલાઇટ સંકુલ બોજારૂપ ખર્ચાળ છે. વૈકલ્પિક એ હોમ કોર્સ હશે, તમારા પોતાના પ્રયત્નો દ્વારા શીખવવામાં આવશે.\nતમારે નીચેની એન્ટી-સેલ્યુલાઇટ કીટની જરૂર પડશે:\nબે કે ત્રણ પ્રકારના મસાજર્સ: ફુવારો બ્રશ, પ્લાસ્ટિક અથવા લાકડાની માલિશ આંગળીઓ સાથે, સિલિકોન મસાજ ડબ્બાની જોડી;\nફૂડ રેપ ફિલ્મ;\nઆવશ્યક અને ચરબીયુક્ત વનસ્પતિ તેલ;\nકોફી અથવા મીઠું સ્ક્રબ (ઘરે બનાવી શકાય છે);\nશારીરિક કામળો (ખરીદી અથવા જાતે તૈયાર - નીચે વાંચો);\nશરીરનું દૂધ અથવા માખણ (લપેટી પછી);\nયોગ્ય ગરમી લપેટી કપડાં (ગૂંથેલા લેગિંગ્સ અથવા શોર્ટ્સ).\nઆશરે પ્રક્રિયા નીચે મુજબ છે:\nશારીરિક વ્યાયામ (ખાસ કરીને પગ, નિતંબ, પેટના સ્નાયુઓની મદદથી);\nઝાડી સાથે સ્નાન કરો, તમે અઠવાડિયામાં એકવાર sauna ની મુલાકાત પણ લઈ શકો છો;\nસેલ્યુલાઇટ સામે તેલથી સ્વ-માલિશ કરો;\nશરીર લપેટી (દર બે દિવસે, એક સ્ક્રબ સાથે ફુવારો પછી);\nઆહાર વિશે ભૂલશો નહીં.\nએન્ટી-સેલ્યુલાઇટની જાતે મસાજ કેવી રીતે કરવો\nસેલ્યુલાઇટ સામે મસાજની અસરકારકતા માટેની મુખ્ય શરતો અવધિ (30-40 મિનિટ), નિયમિતતા (ઓછામાં ઓછા 10-15 દિવસ માટે દરરોજ, વિક્ષેપ વિના), તીવ્રતા (મસાજ deepંડા હોવા જોઈએ, જે પહેલા પીડાદાયક હોઈ શકે છે). p>\nસૌથી મહત્વપૂર્ણ નિયમ યાદ રાખો: આ પ્રકારની મસાજ લસિકા પ્રવાહ સાથે કરવામાં આવે છે (ઘૂંટણથી પેલ્વિસ સુધી, કોણીથી ખભા સુધી).\nચળવળની આ દિશા લમ્ફનું વધુ સારું પ્રવાહ પ્રદાન કરે છે, પફ્ફનેસથી છુટકારો મેળવે છે, શરીરમાં લસિકાની હિલચાલમાં સુધારો કરે છે, રોગપ્રતિકારક શક્તિ અને ચયાપચયની પ્રક્રિયાઓને ઉત્તેજીત કરે છે.\nશરીરની મસાજ (ઉદાહરણ તરીકે, પેટ અને બાજુઓ) થી શરૂ કરવું વધુ સારું છે, પછી નિતંબ અને, છેવટે, લસિકાના પ્રવાહને ઉત્તેજીત કરવા માટે પગના સમસ્યાવાળા વિસ્તારો, નાનાથી નાના વિસ્તારો સુધી.\nમસાજ વિવિધ પ્રકારોમાંથી શ્રેષ્ઠ રીતે કરવામાં આવે છે: મસાજની મદદથી મેન્યુઅલ, તૈયાર, - તેમની અસર પરસ્પર પ્રબલિત થાય છે... જેમને નિતંબ પર સેલ્યુલાઇટ કેવી રીતે દૂર કરવું તે રસ છે, ચોક્કસપણે હાથથી પકડેલા અસંખ્ય મસાજરો - આંગળીઓ, સળિયા પર ત્રણ બોલ અને ઇલેક્ટ્રિક મસાજર્સથી પરિચિત હોવા જોઈએ.\nજો કે, યાદ રાખો કે ક્યુપીંગ મસાજ - કાયમની અતિશય ફૂલેલી નસો, કેશિકા નબળાઇ, ત્વચાનો સોજો માટે વિરોધાભાસ છે. તમારા પગથી સેલ્યુલાઇટને દૂર કરવા માટે તીવ્ર મસાજનો ઉપયોગ કરતા પહેલા, ધ્યાનમાં લો કે કોઈ તીવ્ર અથવા લાંબી તબીબી પરિસ્થિતિઓ તેને અટકાવી રહી છે.\nસફાઇ ચા પીવાની સાથે મસાજ અને અન્ય એન્ટી સેલ્યુલાઇટ તકનીકોને જોડવાનું સારું છે. તે શરીરમાંથી ઝેર અને અતિશય પ્રવાહીને ઝડપથી દૂર કરવામાં મદદ કરે છે. પરંતુ હાઇડ્રેટેડ રહેવા માટે આ ચા પીતા ન હોવ.\nલપેટી: સેલ્યુલાઇટ સ્તરે સેલ્યુલાઇટ લડ\nશરીરના રેપ માટેના ઘટકો ડ્રગ સ્ટોર્સ, બ્યુટી સ્ટોર્સ અને રસોડામાં પણ, ચરબી બળી રહેલા પદાર્થોના સ્રોત તરીકે કુદરતી ઉત્પાદનોનો ઉપયોગ કરી શકે છે.\nખરીદેલી રેપિંગ ગરમ થાય છે (રચનામાં - લાલ મરી અને અન્ય બળતરા કરનારા ઘટકો) અને ઠંડા (મુખ્ય ઘટક મેન્થોલ છે). આ વિરોધી પ્રક્રિયાઓનું પરિવર્તન રક્ત વાહિનીઓને મજબૂત કરે છે અને આખા શરીરને સ્વર આપે છે.\nગ્રાઉન્ડ કોફી, માટી (વાદળી અથવા કાળો), લીંબુનો રસ, કુદરતી મધ અને આવશ્યક તેલ સાથે ઘરેલું ઉપાય કરી શકાય છે.\n100 ગ્રામ મધમાં તમારી પસંદગીના આવશ્યક તેલના 1-2 ટીપાં ઉમેરો: ગ્રેપફ્રૂટ, લીંબુ, લવંડર, રોઝમેરી, જ્યુનિપર, પાઈન, ગેરેનિયમ, ઓરેગાનો, સાઇપ્રેસ, બર્ગામોટ, તજ. ત્રણથી ચાર આવશ્યક તેલ ભેગા કરવાનું સારું છે.\nપગ, પેટ, નિતંબના સમસ્યાવાળા વિસ્તારોમાં 30-60 મિનિટ સુધી લપેટીને આ રીતે સમૃદ્ધ બનેલા મધને લાગુ કરો.\nસહેજ કળતરની સનસનાટીભર્યા સામાન્ય છે, પરંતુ સળગતી સળગતી ઉત્તેજનાનો અર્થ એ છે કે તમારે પ્રક્રિયાને બંધ કરવાની અને શરીરમાંથી મિશ્રણ કોગળા કરવાની જરૂર છે.\nમધ અથવા આવશ્યક તેલનો ઉપયોગ કરતા પહેલા, ખાતરી કરો કે તમારી કોણીની અંદર થોડી રકમ લગાવીને અને hours 36 કલાકની રાહ જોતા તમે આ પદાર્થોથી એલર્જી નથી.\nલપેટી પછી, તમારે પગની ત્વચા અને અન્ય સમસ્યાવાળા વિસ્તારોમાં દૂધ અથવા કોસ્મેટિક તેલ (દ્રાક્ષ અથવા બદામ) લગાવવાની જરૂર છે. પરંતુ તમે શરીરને લપેટી ગયા પછી તરત જ પૂલ અથવા સૌના પર જાઓ નહીં.\nઆ બધા સરળ પગલાઓ કરવાથી, તમે ટૂંક સમયમાં તમારા પગ અને નીચેના નારંગીની છાલથી છુટકારો મેળવવામાં સમર્થ હશો!\nરામદાસ ગોંડલીયા || રઢિયાળીરાતના ભજનિયાં - ભાગ ૨ || નોન સ્ટોપ || ગુજરાતી ભવ્ય લોક ડાયરો ૨૦૧૭\nગત પોસ્ટ સખત સંપર્ક લેન્સ: ગુણદોષ\nઆગળની પોસ્ટ વેપારી ભાવના એ કોઈ દુષ્ટ અથવા સદ્ગુણ છે?\nવસંત 35 દિવસના આહારમાં વિશેષ શું છે?\nવસંત આહાર, તેના હળવા, આનંદી અને આકર્ષક નામ હોવા છતાં, કટોકટી વજન ઘટાડવા માટે રચાયેલ છે. તેથી, જો તમને તમારી શક્તિશક્તિ વિશે ખાતરી ન હોય તો તે લે...\nઅઠવાડિયા દ્વારા ગર્ભના માથાના બાયપરીએટલ કદહું માતા છું!\nરાંધવા સ્પેગેટી બરાબરસ્વાદિષ્ટ રસોઈ


કોરોના મહામારી : ત્રિકોણીય સિરીઝમાં ભારતીય ટીમ ભાગ લેશે નહીં - Western Times News\nકોરોના મહામારી : ત્રિકોણીય સિરીઝમાં ભારતીય ટીમ ભાગ લેશે નહીં\nસમગ્ર વિશ્વમાં ફેલાયેલી કોરોના મહામારીના કારણે રમત-ગમત ઘણું અસરગ્રસ્ત થયું છે. હવે જાે કે, પુરૂષ ટીમની વાપસી થઈ છે, પરંતુ મહિલા ક્રિકેટની વાપસી હજુ બાકી છે. આ સાથે જ ઘણા ટૂર્નામેન્ટમાં હજુ પણ આની અસર જાેવા મળી રહી છે. 20 વર્લ્ડકપ અને એશિયા કપ પર પણ કોરોનાને કારણે કેન્સલ થયેલ છે.\nઆ સાથે જ ભારતીય મહિલા ટીમનો ઈંગ્લેન્ડ પ્રવાસ પણ રદ કરવામાં આવ્યો છે. આ પ્રવાસમાં મહિલા ટીમને ત્રિકોણીય સીરીઝ રમવાની હતી. સપ્ટેમ્બરમાં ભારતીય મહિલા ટીમને ત્રિકોણીય સીરીઝ માટે ઈંગ્લેન્ડનો પ્રવાસ કરવાનો હતો, પરંતુ ભારતીય ટીમ આ સીરીઝમાંથી હટી ગઈ છે. આ સીરીઝમાં ત્રીજી ટીમ સાઉથ આફ્રિકાની છે.\nએક સૂત્રએ જણાવ્યું કે, દિવસેને દિવસે પરિસ્થિતિ ખરાબ થઈ રહી છે. જેથી અમારી પાસે સીરીઝમાંથી પાછળ હટવા ઉપરાંત કોઈ વિકલ્પ નથી. અમે બ્રિટેન જવાની અમારી અસમર્થતા અંગે ગત એઠવાડિયે જ ઈંગ્લેન્ડ એન્ડ વેલ્સ ક્રિકેટ બોર્ડને જણાવ્યું છે.\nસૂત્રએ જણાવ્યું કે, અમે ભારતીય પુરૂષ ટીમનો ઝિમ્બાબ્વે, શ્રીલંકા અને એશિયા કપનો શ્રીલંકા પ્રવાસ રદ કરી ચુક્યા છીંએ. દરેક લોકો કોરોના સામે ઝઝુમી રહ્યા છે અને આપણે ધૈર્યની જરૂરત છે. ઈંગ્લેન્ડ મહિલા ક્રિકેટની ૨૪ સભ્યોની ટીમ ગત ૪ અઠવાડિયાથી આ ટૂર્નામેન્ટ માટે મેદાવનમાં પરસેવો વહાવી રહી છે, પરંતુ હવે ઈંગ્લેન્ડ ક્રિકેટ બોર્ડને ત્રિકોણીય સીરીઝને સાઉથ આફ્રિકા સાથે દ્વિપક્ષીય સીરીઝમાં બદલવી પડશે.\nPrevious લાયોનલ મેસ્સીએ ૭મી વાર ગોલ્ડન બૂટનો એવોર્ડ જીત્યો\nNext આ ભારતીય ક્રિકેટરને પાકિસ્તાનથી આવતી હતી ચિઠ્ઠીઓ, પાક ખેલાડી જ બનતો હતો ‘ટપાલી’


Microsoft can acquire US business of Tiktok Music Application– News18 Gujarati\nTikTokના અમેરિકન બિઝનેસને માઇક્રોસોફ્ટ ખરીદી શકે છે, સોમવારે જાહેરાત થવાની શક્યતા\nભારતે ટિકટૉક પર પ્રતિબંધ મૂક્યો છે.\nદુનિયાની સૌથી મોટી ટેક્નોલૉજી કંપની માઇક્રોસૉફ્ટ અને ટિકટૉક વચ્ચે વાતચીત અંતિમ તબક્કામાં હોવાનો દાવો.\nLast Updated:August 01, 2020, 14:42 pm\nવોશિંગટન : ચીનની મ્યૂઝિક એપ Tiktok પર ભારત પછી અમેરિકા (US may ban Tiktok)માં પણ પ્રતિબંધ લાગી શકે છે. આ અંગે ગમે ત્યારે જાહેરાત થઈ શકે છે. આ દરમિયાન ટિકટૉકના વેચાવા અંગે સમાચાર સામે આવી રહ્યા છે. ન્યૂઝ એજન્સી રોઇટર્સના જણાવ્યા પ્રમાણે, દુનિયાની મોટી ટેક્નૉલોજી કંપની માઇક્રોસોફ્ટ (Microsoft) ટિકટૉકનો અમેરિકાનો બિઝનેસ (Tiktok US Business)ખરીદી શકે છે. આ અંગેની વાતચીત અંતિમ તબક્કામાં છે.\nઉલ્લેખનીય છે કે ભારતમાં ટિકટૉક સહિત 106 ચીની એપ્સ પર પ્રતિબંધ લગાવી દેવામાં આવ્યો છે. ભારતના આ પગલાનું અમેરિકા અને તેમના સાંસદોએ સ્વાગત કર્યું છે. અમેરિકન પ્રમુખ ડોનાલ્ડ ટ્રમ્પે એક સવાલના જવાબમાં કહ્યુ હતુ કે તેઓ કંઈક બીજું પણ કરવા માંગે છે. અનેક વિકલ્પ છે. પરંતુ આ દરમિયાન અનેક વસ્તુઓ થઈ રહી હોવાથી હવે જોવાનું રહ્યું કે શું થાય છે. ટિકટોક અંગે તેઓ અનેક વિકલ્પ અંગે વિચારી રહ્યા છે.\nઆ પણ વાંચો : બ્રિટન : રેસ્ટોરન્ટમાં જમવાનો ખર્ચ અડધો થયો, 50% બિલ સરકાર ચૂકવશે\nઅમેરિકન ન્યૂઝપેપર વૉલ સ્ટ્રીટ જર્નલમાં પ્રગટ થયેલા સમાચાર પ્રમાણે ભારતીય મૂળના સત્યા નડેલાની વડપણ હેઠળની માઇક્રોસોફ્ટ કંપની ટિકટૉકના અમેરિકન બિઝનેસને ખરીદવા માટે ખૂબ આગળ વધી ગઈ છે. આ સોદો અબજો ડૉલરમાં થઈ શકે છે.\nસોમવારે ડીલની જાહેરાત થઈ શકે :\nઅખબારના કહેવા પ્રમાણે આ મામલે માહિતી ધરાવતા સૂત્રોનું કહેવું છે કે સોમવાર સુધી આ સોદો પૂરો થઈ શકે છે. આ વાતચીતમાં માઇક્રોસૉફ્ટ, બાઇટડાન્સ અને વ્હાઇટહાઉસના પ્રતિનિધિ સામેલ થઈ શકે છે. વાતચીતમાં કંઈ પણ શક્ય છે, સોદો ન થાય તેવું પણ બને. ચીનની બાઇટડાન્સ ટિકટૉકની માલિક છે.\nઆ પણ વાંચો : રામ મંદિર ભૂમિ પૂજનથી ખુશ થઈને મુસ્લિમ યુવતીએ શ્રીરામનું ટેટૂ બનાવડાવ્યું\nનોંધનીય છે કે ભારત પછી હવે અમેરિકામાં પણ ટિકટૉક પર ગમે ત્યારે પ્રતિબંધ લાગી શકે છે. અમેરિકાના રાષ્ટ્રપ્રમુખ ડોનાલ્ડ ટ્રમ્પ ચીની એપ ટિકટૉક પર પ્રતિબંધ લગાવવાની તૈયારી કરી રહ્યા છે. આ માટે તેઓ અનેક વિકલ્પ પર વિચાર કરી રહ્યા છે. વિશ્વમાં કોરોના વાયરસના ફેલાવા બાદ અમેરિકન પ્રમુખ ચીનથી ખૂબ જ નારાજ છે.\nFirst published:August 01, 2020, 14:42 pm\nMicrosoftMobile and TechnologytiktokUSચીન